Marisa Fernández

María Luisa Fernández Rodríguez (Ourense, 1951ko ekainaren 11a − 2025eko azaroaren 18a) geometria diferentzialean, geometria sinplektikoan eta G2 egituretan espezializatutako galiziar matematikaria izan zen. 2019an, Espainiako Matematikako Errege Elkartearen Domina jaso zuen.

 Ibilbidea 
Fernandez Ourensen jaio zen. Matematikako ikaslea izan zen Santiago de Compostelako Unibertsitatean, eta bertan lizentziatu zen 1974an, eta doktoregoa osatu zuen 1976an. G1 barietateen egitura eta propietateak izeneko tesia Enrique Vidal Abascal matematikariak zuzendu zion.

Alfred Gray matematikariarekin Marylandeko Unibertsitatean (College Park, Estatu Batuak) doktoretza osteko ikerketa egin ondoren, Fernandez Euskal Herriko Unibertsitateko Zientzia Fakultatean eskolak ematen hasi zen 1986an. Ondoren, geometria eta topologiako katedradun bihurtu zen unibertsitate horretako matematika sailean.

 Aintzatespenak 

 1988an, Pontevedrako Probintziako Diputazioak Antonio Odriozola Saria eman zion Marisa Fernández Rodríguezi, oinarrizko ikerketagatik
 Ondoren, 2019an, Espainiako Matematikako Errege Elkartearen Domina jaso zuen

 Ikerketa 
Fernándezek ekarpen esanguratsuak egin zituen geometria diferentzialaren eta sinplek-tikoaren arloetan, askotan topologiarekin duten loturaren esparruan lan eginez. Nabarmen, Vicente Muñozekin egindako lan batean artikulua argitaratu zuen Annals of Mathematics aldizkarian. Lan horretan, Babenko eta Taimanovek proposatutako galdera bati erantzun zioten, homotopia arrazionalaren ikuspegitik ez-formala den barietate sinplektiko trinko eta sinpleki konektatu baten lehen adibidea eskainiz. Emaitza hori mugarritzat jotzen da topologia sinplektikoan, eta barietate sinplektikoen propietate homotopikoak ulertzeko bidean ekarpen garrantzitsua egin du.

 Erreferentziak 

 Kanpo estekak 

Kategoria:Euskal Herriko Unibertsitateko irakasleak
Kategoria:Matematikariak
Kategoria:Emakume matematikariak
Kategoria:Katedradunak